ᱚᱜᱟᱛᱷᱟ ᱥᱚᱝᱢᱟ

ᱚᱜᱟᱛᱷᱟ ᱠᱳᱝᱠᱚᱞ ᱥᱚᱝᱢᱟ (ᱡᱟᱱᱟᱢ ᱒᱔ ᱡᱩᱞᱟᱭ ᱑᱙᱘᱐) ᱫᱚ ᱥᱤᱧᱚᱛ ᱨᱤᱱᱤᱡ ᱥᱚᱝᱥᱚᱫᱽ ᱥᱚᱦᱮᱫ (ᱮᱢᱯᱤ) ᱠᱟᱱᱟᱭ ᱟᱨ ᱑᱗ ᱟᱱ ᱞᱳᱠ ᱥᱚᱵᱷᱟ ᱴᱷᱟᱶ ᱠᱟᱱᱟ ᱾ ᱩᱱᱤᱫᱚ ᱨᱟᱥᱴᱨᱚᱯᱚᱫᱤ ᱠᱚᱝᱜᱨᱮᱥ ᱯᱟᱨᱴᱤ ᱨᱤᱱᱤᱡ ᱯᱟᱹᱴᱷᱩᱣᱟᱹ ᱞᱮᱠᱟᱛᱮ ᱒᱐᱐᱙ ᱥᱟᱞ ᱨᱮᱱᱟᱜ ᱯᱟᱨᱞᱤᱭᱟᱢᱮᱸᱴᱟᱨᱤ ᱵᱟᱪᱷᱱᱟᱣ ᱛᱟᱭᱚᱢ ᱢᱮᱜᱷᱟᱞᱚᱭ ᱨᱮᱱᱟᱜ ᱛᱩᱨᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱤᱱᱤᱡ ᱨᱮᱯᱨᱤᱡᱮᱱᱴᱮᱥᱚᱱ ᱟᱠᱟᱫᱟ ᱾ ᱱᱩᱭ ᱭᱩ.ᱯᱤ. ᱮ ᱨᱤᱱᱤᱡ ᱫᱚᱥᱟᱨ ᱢᱚᱱᱢᱚᱦᱚᱱ ᱥᱤᱝ ᱠᱮᱵᱤᱱᱮᱴ ᱨᱮ ᱟᱹᱰᱤ ᱠᱟᱹᱡ ᱩᱢᱚᱨᱤᱡ ᱯᱚᱱᱚᱛ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾

ᱯᱩᱭᱞᱩ ᱟᱨ ᱱᱤᱡᱟᱹᱨᱟᱜ ᱡᱤᱭᱚᱱ
ᱚᱜᱟᱛᱷᱟ ᱥᱚᱝᱢᱟ ᱟᱜ ᱡᱟᱱᱟᱢ ᱫᱚ ᱱᱟᱣᱟ ᱫᱤᱞᱞᱤ ᱨᱮ ᱞᱳᱠ ᱥᱚᱵᱷᱟ ᱨᱤᱱᱤᱡ ᱢᱟᱲᱟᱝ ᱯᱟᱨᱥᱮᱛ ᱯᱤ. ᱮ. ᱥᱚᱝᱢᱟ ᱟᱨ ᱥᱤᱨᱟᱫᱤᱱᱤ ᱥᱚᱝᱢᱟ ᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡᱟᱜ ᱯᱟᱪᱮ ᱜᱟᱨᱚ ᱦᱤᱞᱥ, ᱢᱮᱜᱷᱟᱞᱚᱭ ᱨᱮ ᱦᱩᱭ ᱮᱱᱟ ᱾ ᱟᱡᱤᱡ ᱵᱚᱭᱦᱟ ᱠᱚᱱᱨᱟᱰ ᱥᱚᱝᱢᱟ ᱫᱚ ᱢᱮᱜᱷᱟᱞᱚᱭ ᱯᱚᱱᱚᱛ ᱵᱤᱫᱷᱟᱱᱥᱚᱵᱷᱟ ᱨᱮ ᱥᱤᱨᱟᱹ ᱢᱚᱱᱛᱨᱤ ᱢᱮᱱᱟᱭᱟ ᱾ ᱚᱜᱟᱛᱷᱟ ᱫᱚ ᱒᱑ ᱱᱚᱵᱷᱮᱢᱵᱚᱨ ᱒᱐᱑᱙ ᱥᱟᱞ ᱨᱮ ᱰᱨ. ᱯᱮᱴᱨᱤᱠ ᱨᱚᱝᱢᱟ ᱢᱚᱨᱟᱠ ᱥᱟᱞᱟᱜ ᱵᱟᱯᱞᱟ ᱦᱩᱭ ᱮᱱᱟ ᱾

ᱥᱮᱪᱮᱫ
ᱩᱱᱤ ᱫᱚ ᱯᱩᱱᱮ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱞᱮᱞᱵᱤ ᱨᱮᱱᱟᱜ ᱰᱤᱜᱽᱨᱤ ᱧᱟᱢ ᱠᱮᱫᱟ ᱟᱨ ᱛᱟᱭᱚᱢ ᱛᱮ ᱫᱤᱞᱞᱤ ᱦᱟᱭ ᱠᱳᱨᱰ ᱨᱮ ᱵᱟᱨ ᱨᱮ ᱥᱮᱞᱮᱫ ᱮᱱᱟ ᱾ ᱩᱱᱤᱫᱚ ᱱᱚᱴᱤᱝᱜᱷᱚᱢ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱭᱩ.ᱠᱮ ᱠᱷᱚᱱ ᱦᱚᱭ-ᱦᱤᱥᱤᱫ ᱢᱮᱱᱮᱡᱽᱢᱮᱱᱴ ᱨᱮ ᱢᱟᱥᱴᱟᱨ ᱰᱤᱜᱽᱨᱤ ᱧᱟᱢ ᱠᱮᱫᱟ ᱾

ᱠᱟᱹᱢᱤ
ᱚᱜᱟᱛᱷᱟ ᱥᱚᱝᱢᱟ ᱫᱚ ᱯᱩᱭᱞᱩ ᱫᱷᱟᱣ ᱢᱮᱭ ᱒᱐᱐᱘ ᱥᱟᱞ ᱨᱮ ᱟᱡ ᱵᱟᱵᱟ ᱯᱤ.ᱮ. ᱥᱚᱝᱢᱟ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱟᱹᱨᱤ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱛᱮ ᱢᱟᱹᱪᱤ ᱠᱷᱚᱱ ᱨᱤᱡᱟᱹᱭᱮᱱᱰ ᱠᱮᱫᱟ ᱾ ᱛᱟᱭᱚᱢ ᱛᱮ ᱱᱩᱭ ᱑᱕ ᱟᱱ ᱞᱳᱠ ᱥᱚᱵᱷᱟ ᱞᱟᱹᱜᱤᱫ ᱟᱨᱦᱚᱸ ᱵᱟᱪᱷᱚᱱ ᱮᱱᱟ, ᱡᱟᱦᱟᱸ ᱱᱩᱭ ᱟᱹᱰᱤ ᱠᱟᱹᱡ ᱩᱢᱚᱨᱤᱡ ᱥᱤᱧᱚᱛᱤᱭᱟᱹ ᱥᱚᱝᱥᱚᱫᱽ ᱢᱮᱱᱟᱭᱟ ᱾ ᱒᱙ ᱥᱟᱞ ᱩᱢᱮᱨ ᱨᱮ, ᱱᱩᱭ ᱑᱕ ᱟᱱ ᱞᱳᱠ ᱥᱚᱵᱷᱟ ᱨᱤᱱᱤᱡ ᱢᱚᱱᱛᱨᱤ ᱯᱚᱨᱤᱥᱚᱫᱽ ᱨᱮ ᱟᱹᱰᱤ ᱠᱟᱹᱡ ᱩᱢᱮᱨ ᱨᱤᱡ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾

ᱥᱚᱝᱢᱟ ᱫᱚ ᱫᱮᱦᱟᱛ ᱩᱛᱷᱱᱟᱹᱣ ᱯᱚᱱᱚᱛ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱚᱠᱴᱚᱵᱚᱨ ᱒᱐᱑᱒ ᱥᱟᱞ ᱨᱮ ᱠᱮᱵᱤᱱᱮᱴ ᱨᱤᱥᱯᱷᱚᱞ ᱚᱠᱛᱚ ᱩᱱᱤᱫᱚ ᱱᱤᱭᱟᱹ ᱯᱚᱫᱽ ᱠᱷᱚᱱ ᱫᱚ ᱨᱤᱡᱟᱹᱭᱮᱱᱰ ᱠᱮᱫᱟ ᱾ ᱚᱜᱟᱛᱷᱟ ᱥᱚᱝᱢᱟ ᱫᱚ ᱢᱤᱫ ᱚᱠᱤᱞ, ᱦᱚᱭ-ᱦᱤᱥᱤᱫᱤᱭᱟᱹ ᱠᱟᱱᱟᱭ ᱾

ᱱᱚᱵᱷᱮᱢᱵᱚᱨ ᱒᱐᱑᱗ ᱥᱟᱞ ᱨᱮ ᱱᱚᱣᱟ ᱞᱟᱹᱭ ᱠᱮᱫᱟ ᱡᱮ ᱱᱚᱣᱟ ᱱᱮᱥᱱᱟᱞ ᱯᱤᱯᱩᱞᱥ ᱯᱟᱨᱴᱤ (ᱮᱱᱯᱤᱯᱤ) ᱨᱮᱱᱟᱜ ᱴᱤᱠᱟᱹᱴ ᱨᱮ ᱒᱐᱑᱘ ᱥᱟᱞ ᱨᱮ ᱢᱮᱜᱷᱟᱞᱚᱭ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱮᱱᱟ ᱾ ᱩᱱᱤᱫᱚ ᱮᱛᱚᱢ ᱛᱩᱨᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱮᱱᱟ ᱟᱨ ᱢᱟᱹᱪᱤ ᱡᱤᱛᱠᱟᱹᱨ ᱠᱟᱛᱮ ᱖,᱔᱙᱙ ᱵᱷᱚᱴ ᱮ ᱧᱟᱢ ᱠᱮᱫᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Agatha K. Sangma Profile  at india.gov.in

ᱛᱷᱚᱠ:᱑᱙᱘᱐ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:᱑᱔ ᱟᱱ ᱞᱳᱠ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ
ᱛᱷᱚᱠ:᱑᱕ ᱟᱱ ᱞᱳᱠ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ
ᱛᱷᱚᱠ:ᱛᱩᱨᱟ, ᱢᱮᱜᱷᱟᱞᱚᱭ ᱨᱤᱱᱤᱡ ᱦᱚᱲ
ᱛᱷᱚᱠ:ᱟᱜᱟᱥᱛᱟ ᱥᱟᱢᱵᱟ